stanford-oval/wikipedia huggingface dataset:
กาโรตาจีอีปาเนมา
สาวน้อยจากอีปาเนมา

อีปาเนมา เป็นตำบลหนึ่งอยู่ทางตอนใต้ของรีโอเดจาเนโร บราซิล มีชื่อเสียงเรื่องชายหาดที่งดงามในยามพระอาทิตย์ตก ซึ่งทอม โจบิม และวินิเชียส พักอาศัยอยู่ในย่านนี้ ขณะแต่งเพลงนี้
มีเรื่องเล่าว่า ทุกวันขณะที่ ทอม โจบิม และ วินิเชียส นั่งอยู่ที่บาร์ชื่อ "เวโลโซ" (Veloso) จะมีสาวน้อยวัย 15 ปีคนหนึ่งซึ่งพักอาศัยอยู่ที่ถนนมอนเทเนโกร เดินผ่านบาร์ที่ทั้งสองนั่งอยู่ ไปที่ชายหาดอีปาเนมา จนเป็นแรงบันดาลใจให้แต่งเพลงนี้ขึ้นมา สาวน้อยคนนี้มีชื่อว่า เฮโลอีซา เอเนอีดา เมเนเซส ปาเอส พินโต (ปัจจุบันใช้ชื่อว่า เฮโลอีซา พินเฮอีโร)
ในเอกสารบางแหล่งกล่าวว่า จริง ๆ แล้ว เพลงนี้เป็นเพลงที่วินิเชียสแต่งขึ้นสำหรับละครเพลง ใช้ชื่อว่า "Menina que Passa" ("The Girl Who Passes by") ส่วนเรื่องเล่าที่ว่า โจบิมและวินิเชียส นั่งอยู่ที่บาร์แล้วมีสาวสวยเดินผ่านไปลงทะเลนั้น เป็นเรื่องที่นำมาโยงในภายหลัง
ปัจจุบัน บาร์เวโลโซ และ ถนนมอนเทเนโกร รวมถึงชายหาดอีปาเนมา จัดเป็นสถานที่ท่องเที่ยวชั้นนำของบราซิล ผู้คนจำนวนมากเดินทางมาที่นี่ เพื่อค้นหา สาวน้อยจากอีปาเนมา อันเป็นผลมาจากมาความโด่งดังของเพลงนี้ แม้กระทั่งถนนมอนเทเนโกร ปัจจุบันก็เปลี่ยนชื่อเป็น ถนน วินิเชียส เดอ มอเรียน และบาร์เวโลโซ ก็เปลี่ยนชื่อเป็น บาร์ กาโรตาจีอีปาเนมา
ส่วน เฮโลอีซา พินเฮอีโร ซึ่งถูกอ้างอิงตลอดมาว่า เป็นแรงบันดาลใจให้เกิดเพลงนี้ ได้เปิดร้านขายเสื้อผ้าบูติก ใช้ชื่อว่า กาโรตาจีอีปาเนมา ปรากฏว่าถูกทายาทของโจบิม และวินิเชียส ฟ้องร้องว่าละเมิดลิขสิทธิ์ และบังคับให้เปลี่ยนไปใช้ชื่ออื่น
แหล่งข้อมูลอื่น

ฟังตัวอย่างเพลง Garota de Ipanema
เว็บไซต์ของ Helô Pinheiro
ตัวอย่างเพลง Garota de Ipanema 54 เวอร์ชัน
เนื้อเพลง ภาษาโปรตุเกส-อังกฤษ และ MIDI
เนื้อเพลง Garota de Ipanema ของ วินิเชียส
เนื้อเพลง The Girl from Ipanema ของ กิมเบล
หาดอีปาเนมา
เฮโลอีซา พินเฮอีโร
กายวิภาคศาสตร์

หัวใจและปอดของมนุษย์ ภาพจากหนังสือ Gray's Anatomy
กายวิภาคศาสตร์ (อังกฤษ: Anatomy; กรีก: ἀνατομία anatomia, มาจาก ἀνατέμνειν ana: การแยก และ temnein: การตัดเปิด) เป็นแขนงหนึ่งของวิชาชีววิทยา ซึ่งศึกษาเกี่ยวกับโครงสร้างของสิ่งมีชีวิต คำนี้หมายรวมถึงกายวิภาคศาสตร์มนุษย์ (human anatomy) , กายวิภาคศาสตร์สัตว์ (animal anatomy หรือ zootomy) และกายวิภาคศาสตร์พืช (plant anatomy หรือ phytotomy) ในบางแง่มุมกายวิภาคศาสตร์ก็มีความเกี่ยวข้องอย่างลึกซึ้งกับวิชาคัพภวิทยา (embryology) , กายวิภาคศาสตร์เปรียบเทียบ (comparative anatomy) และคัพภวิทยาเปรียบเทียบ (phylogenetics หรือ comparative embryology) โดยมีรากฐานเดียวกันคือวิวัฒนาการ (evolution)
กายวิภาคศาสตร์สามารถแบ่งออกได้เป็นมหกายวิภาคศาสตร์ (gross anatomy หรือ macroscopic anatomy) และจุลกายวิภาคศาสตร์ (microscopic anatomy)  มหกายวิภาคศาสตร์ [หรืออาจเรียกว่ากายวิภาคศาสตร์เฉพาะส่วน (topographical anatomy, regional anatomy หรือ anthropotomy)] เป็นการศึกษาโครงสร้างทางกายวิภาคที่สามารถมองเห็นได้ด้วยตาเปล่า จุลกายวิภาคศาสตร์เป็นการศึกษาโครงสร้างทางกายวิภาคขนาดเล็กซึ่งต้องอาศัยกล้องจุลทรรศน์ ได้แก่ มิญชวิทยา (histology) ซึ่งเป็นการศึกษาโครงสร้างของเนื้อเยื่อ และวิทยาเซลล์ (cytology) ซึ่งเป็นการศึกษาเซลล์
กายวิภาคศาสตร์มีประวัติศาสตร์เป็นเวลายาวนาน มีการพัฒนาความรู้ความเข้าใจเกี่ยวกับหน้าที่ของอวัยวะและโครงสร้างต่าง ๆ ของร่างกายอย่างต่อเนื่อง เช่นเดียวกันกับวิธีการศึกษาที่พัฒนาอย่างรวดเร็วตั้งแต่การศึกษาจากสัตว์ไปจนถึงการชำแหละ (dissect) ศพมนุษย์ จนกระทั่งพัฒนาเทคนิคที่อาศัยเทคโนโลยีที่ซับซ้อนในศตวรรษที่ 20
วิชากายวิภาคศาสตร์นั้นต่างจากพยาธิกายวิภาค (anatomical pathology หรือ morbid anatomy) หรือจุลพยาธิวิทยา (histopathology) ซึ่งเป็นการศึกษาลักษณะทางมหภาคและจุลภาคของอวัยวะที่เป็นโรค
กายวิภาคศาสตร์พื้นผิว

บทความหลัก: กายวิภาคศาสตร์พื้นผิว
กายวิภาคศาสตร์พื้นผิว (superficial anatomy หรือ surface anatomy) เป็นการศึกษาเกี่ยวกับจุดกำหนด (landmark) ทางกายวิภาคที่สามารถมองเห็นได้จากผิวภายนอกร่างกาย ด้วยความรู้ทางกายวิภาคศาสตร์พื้นผิว แพทย์หรือสัตวแพทย์สามารถทราบตำแหน่งและกายวิภาคของโครงสร้างที่เกี่ยวข้องที่อยู่ลึกลงไป
กายวิภาคศาสตร์มนุษย์

บทความหลัก: กายวิภาคศาสตร์มนุษย์
กายวิภาคศาสตร์มนุษย์ ซึ่งรวมทั้งมหกายวิภาคศาสตร์และจุลกายวิภาคศาสตร์ เป็นการศึกษาทางวิทยาศาสตร์เกี่ยวกับกายสัณฐานวิทยา (morphology) ของร่างกายมนุษย์
โดยทั่วไปแล้ว นักศึกษาที่ศึกษาวิชาชีววิทยาในบางสาขา, บุคลากรทางการแพทย์ (paramedics) , นักกายภาพบำบัด (physiotherapists) , พยาบาล, และนักศึกษาแพทย์ (medical students) ศึกษามหกายวิภาคศาสตร์และจุลกายวิภาคศาสตร์จากแบบจำลอง, โครงกระดูก, ตำรา, แผนภาพ, ภาพถ่าย, และการฟังบรรยาย การศึกษาจุลกายวิภาคศาสตร์ (หรือมิญชวิทยา) ในสถานศึกษาจะใช้การศึกษาตัวอย่างหรือสไลด์ผ่านกล้องจุลทรรศน์ และนอกจากนี้ นักศึกษาแพทย์โดยทั่วไปจะได้ศึกษามหกายวิภาคศาสตร์จากการสังเกตและชำแหละร่างกายมนุษย์ หรือที่นิยมเรียกกันในประเทศไทยว่า อาจารย์ใหญ่ ซึ่งเป็นร่างกายของผู้ที่ประสงค์บริจาคเพื่อการศึกษา
กายวิภาคศาสตร์มนุษย์, สรีรวิทยา และชีวเคมีประกอบกันเป็นวิชาวิทยาศาสตร์การแพทย์พื้นฐาน (basic medical sciences) ซึ่งโดยทั่วไปจะสอนแก่นักศึกษาแพทย์ในชั้นปีแรก (หรือในชั้นปีที่ 1–3 ในคณะแพทยศาสตร์ในประเทศไทย) การสอนวิชากายวิภาคศาสตร์มนุษย์สามารถสอนแยกตามระบบหรือตามตำแหน่ง กล่าวคือสามารถศึกษาแยกตามแต่ละระบบ เช่น ระบบประสาท หรือระบบทางเดินหายใจ หรือศึกษาแยกตามเฉพาะที่ เช่น บริเวณศีรษะ และหน้าอก ตำราทางกายวิภาคศาสตร์ที่สำคัญ เช่น Gray's Anatomy ในปัจจุบันได้เรียงเนื้อหาใหม่จากแยกตามระบบเป็นแยกตามตำแหน่ง ตามวิธีการสอนแบบใหม่ ความรู้ทางกายวิภาคศาสตร์นั้นมีความจำเป็นต่อแพทย์ทุกคน โดยเฉพาะอย่างยิ่งศัลยแพทย์ และแพทย์ที่ทำงานด้านการวินิจฉัยเฉพาะทางเช่น จุลพยาธิวิทยา (histopathology) หรือรังสีวิทยา (radiology)
นักกายวิภาคศาสตร์จะทำงานในมหาวิทยาลัย คณะแพทยศาสตร์ โรงเรียนแพทย์ หรือสอนในโรงพยาบาล ซึ่งจะทำงานในด้านการสอนวิชากายวิภาคศาสตร์ และการวิจัยในบางระบบอวัยวะ, อวัยวะ, เนื้อเยื่อ หรือเซลล์
สาขาวิชาอื่น ๆ

กายวิภาคเปรียบเทียบ (comparative anatomy) เป็นวิชาเกี่ยวข้องกับการเปรียบเทียบโครงสร้างทางกายวิภาค (ทั้งในมหภาคและจุลภาค) ในสัตว์ต่างชนิดกัน
มานุษยกายวิภาคศาสตร์ (Anthropological anatomy หรือ physical anthropology) เกี่ยวข้องกับการเปรียบเทียบกายวิภาคของมนุษย์ในแต่ละเชื้อชาติ
กายวิภาคทางศิลปะ (artistic anatomy) เกี่ยวข้องกับการศึกษาทางกายวิภาคในเชิงศิลปะ
ดูเพิ่ม

สถานีย่อยแพทยศาสตร์
กายวิภาคเปรียบเทียบ
กายวิภาคศาสตร์มนุษย์
รายชื่อโครงสร้างทางกายวิภาคมนุษย์
ประวัติวิชากายวิภาคศาสตร์
แหล่งข้อมูลอื่น

American Association of Anatomists เก็บถาวร 4 เมษายน 2019 ที่ เวย์แบ็กแมชชีน แนะนำศาสตร์เกี่ยวกับกายวิภาค
Neuroanatomy วารสารรายปีของประสาทกายวิภาคศาสตร์คลินิก
High-Resolution Cytoarchitectural Primate Brain Atlases เก็บถาวร 21 มิถุนายน 2019 ที่ เวย์แบ็กแมชชีน
Free online anatomy atlas
The NPAC Visible Human Viewer เก็บถาวร 1 เมษายน 2004 ที่ เวย์แบ็กแมชชีน
Online Radiology Anatomy Resources
Get Body Smart[ลิงก์เสีย]
Anatomy Atlases - a digital library of anatomy information
Instant Anatomy - Online anatomy website with podcasts
Anatomy quiz for the Level 2 OCR Certifcate เก็บถาวร 12 ตุลาคม 2007 ที่ เวย์แบ็กแมชชีน
The Anatomy Wiz. เก็บถาวร 2007-07-09 ที่ เวย์แบ็กแมชชีน หนังสือภาพกายวิภาคศาสตร์ตัดขวางเชิงโต้ตอบ
Anatomia 1522-1867: Anatomical Plates from the Thomas Fisher Rare Book Library
Free Program with Labeled Anatomic Images For Radiologists and Other Physicians
Foundational Model of Anatomy ontology
| ด ค กวิทยาศาสตร์สุขภาพ: เภสัชศาสตร์ |
| --- | --- | --- |
| วิทยาศาสตร์เภสัชกรรม |  เภสัชเคมี  เภสัชภัณฑ์  เภสัชอุตสาหกรรม  เภสัชเวท  เภสัชพฤกษศาสตร์  เภสัชวิเคราะห์  เทคโนโลยีเภสัชกรรม  วิทยาศาสตร์เครื่องสำอาง  |  |
| เภสัชบริบาลศาสตร์ |  เภสัชกรรมคลินิก  เภสัชกรรมโรงพยาบาล  เภสัชกรรมชุมชน  |  |
| เภสัชศาสตร์สังคมและบริหารเภสัชกิจ |  เภสัชศาสตร์สังคม  บริหารเภสัชกิจ  เภสัชสาธารณสุข  เภสัชระบาดวิทยา  เภสัชเศรษฐศาสตร์  นิติเภสัชศาสตร์  |  |
| เภสัชวิทยาและพิษวิทยา |  เภสัชวิทยา  เภสัชจลนศาสตร์  เภสัชพลศาสตร์  พิษวิทยา  |  |
| ศาสตร์ที่เกี่ยวข้อง |  เคมีอินทรีย์  เคมีฟิสิกส์  เคมีวิเคราะห์  ชีวเคมี  จุลชีววิทยา  กายวิภาคศาสตร์  สรีรวิทยา  สาธารณสุขศาสตร์   |  |
 เภสัชกรรม  เภสัชศาสตร์  ประวัติ  คณะเภสัชศาสตร์  เภสัชกร  สถานีย่อยเภสัชกรรม 
| ฐานข้อมูลการควบคุมรายการหลักฐาน  |
| --- | --- |
ประจำชาติ:  สเปน  ฝรั่งเศส  BnF data  เยอรมนี  อิสราเอล  สหรัฐ  ญี่ปุ่น  เช็กเกีย 
อื่น ๆ:  สารานุกรมของยูเครนสมัยใหม่  NARA 
รูปร่างภายนอกของมนุษย์
ภาพเอกซเรย์ของหน้าอกมนุษย์
กุสตาวียา (แซ็ง-บาร์เตเลมี)

กุสตาวียา (ฝรั่งเศส: Gustavia) เป็นเมืองหลวงของแซ็ง-บาร์เตเลมี ซึ่งเป็นดินแดนของประเทศฝรั่งเศส มีประชากร 2,300 คน ชื่อของเมืองตั้งขึ้นตามพระนามของกษัตริย์กุสตาฟแห่งสวีเดน
แหล่งข้อมูลอื่น

วิกิซอร์ซมีข้อความของบทความ "" จาก  ฉบับ ค.ศ. 1905
Collectivity of Saint Barthélemy (Official government website) (ในภาษาฝรั่งเศส)
Comité Territorial du Tourisme (Tourism board website) (ในภาษาฝรั่งเศส)
Gustavia Harbor/Port de Gustavia (Official website) (ในภาษาฝรั่งเศส)
Saint Barthelemy. The World Factbook. Central Intelligence Agency.
คู่มือการท่องเที่ยว Saint Barthélemy จากวิกิท่องเที่ยว (ในภาษาอังกฤษ)
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  เยอรมนี  อิสราเอล  สหรัฐ 
Gustavia Lighthouse :  Admiralty J5664  ARLHS  NGA 
17°53′52.47″N 62°51′2.0″W﻿ / ﻿17.8979083°N 62.850556°W﻿ / 17.8979083; -62.850556
กุสตาวู เฌียเนตชี

| กุสตาวู กาบราล นาร์ซิซู เฌียเนตชี   (Gustavo Cabral Narciso Gianetti) |
| --- | --- |
เกิด: กุสตาวู กาบรัล นาร์ซีซู เฌียเนตชี  (1979-05-21) 21 พฤษภาคม ค.ศ. 1979 (45 ปี) เบโลโอรีซอนชี, รัฐมีนัสเชไรส์, ประเทศบราซิล
อาชีพ: โมเดล
มีชื่อเสียงจาก: มิสเตอร์เวิลด์ 2003
ส่วนสูง: 1.85 m (6 ft 1 in)
เว็บไซต์: Gustavo Gianetti
กุสตาวู กาบรัล นาร์ซีซู เฌียเนตชี (โปรตุเกส: Gustavo Cabral Narciso Gianetti; 21 พฤษภาคม ค.ศ. 1979 —) เป็นนายแบบและผู้เข้าแข่งขันประกวดจากประเทศบราซิล เขาเป็นผู้ชนะมิสเตอร์เวิลด์ 2003 จัดขึ้นในลอนดอน ประเทศอังกฤษ เมื่อวันที่ 9 สิงหาคม ค.ศ. 2003
แหล่งข้อมูลอื่น

เว็บไซต์ทางการ
| ก่อนหน้า |  | กุสตาวู เฌียเนตชี |  | ถัดไป |
| --- | --- | --- | --- | --- |
| อิกนาเซียว กีลเช |  | มิสเตอร์เวิลด์  (ค.ศ. 2003) |  | ควน การ์ซีอา โปสตีโก |
| ฮามิริโอ แซมปิลอน |  | มิสเตอร์บราซิล   (ค.ศ. 2003) |  | ลูกัส ชิล |
กิโลเมตร

กิโลเมตร อักษรย่อ กม. (ฝรั่งเศส: kilomètre) เป็นหน่วยวัดความยาว มีขนาดเท่ากับ 1 × 103 เมตร
| พหุคูณย่อย> ค่า | พหุคูณย่อย> สัญลักษณ์ | พหุคูณย่อย> ชื่อ | พหุคูณใหญ่> ค่า | พหุคูณใหญ่> สัญลักษณ์ | พหุคูณใหญ่> ชื่อ |  |
| --- | --- | --- | --- | --- | --- | --- |
| 10–1 m | dm | เดซิเมตร | 101 m | dam | เดคาเมตร |  |
| 10–2 m | cm | เซนติเมตร | 102 m | hm | เฮกโตเมตร |  |
| 10–3 m | mm | มิลลิเมตร | 103 m | km | กิโลเมตร |  |
| 10–6 m | µm | ไมโครเมตร (ไมครอน) | 106 m | Mm | เมกะเมตร |  |
| 10–9 m | nm | นาโนเมตร | 109 m | Gm | จิกะเมตร |  |
| 10–12 m | pm | พิโกเมตร | 1012 m | Tm | เทระเมตร |  |
| 10–15 m | fm | เฟมโตเมตร (เฟอร์มิ) | 1015 m | Pm | เพตะเมตร |  |
| 10–18 m | am | อัตโตเมตร | 1018 m | Em | เอกซะเมตร |  |
| 10–21 m | zm | เซปโตเมตร | 1021 m | Zm | เซตตะเมตร |  |
| 10–24 m | ym | ยอกโตเมตร | 1024 m | Ym | ยอตตะเมตร |  |
| 10−27 m | rm | รอนโตเมตร | 1027 m | Rm | รอนนาเมตร |  |
| 10−30 m | qm | เควกโตเมตร | 1030 m | Qm | เควตตาเมตร |  |
หน่วยที่นิยมใช้แสดงเป็นตัวหนา
เทียบกับหน่วยวัดอื่น

1 กิโลเมตร มีค่า
ประมาณ 0.621371 ไมล์
ประมาณ 1,093.61 หลา
ประมาณ 3,280.84 ฟุต
ประมาณ 0.539957 ไมล์ทะเล
ดูเพิ่ม

ปีแสง
พาร์เซก
คณะกรรมการชั่งตวงวัดระหว่างประเทศ

เว็บย่อ
CIPM
คณะกรรมการชั่งตวงวัดระหว่างประเทศ (ฝรั่งเศส: Comité international des poids et mesures: CIPM; อังกฤษ: International Committee for Weights and Measures) เป็นคณะกรรมการประกอบด้วยบุคคลสิบแปดคนซึ่งที่ประชุมใหญ่ว่าด้วยการชั่งตวงวัด (General Conference on Weights and Measures) แต่งตั้งขึ้นจากรัฐสมาชิกแห่งอนุสัญญาเมตริก (Metre Convention) มีหน้าที่หลักเป็นการรักษาความเป็นเอกภาพของมาตราชั่งตวงวัดในระดับนานาชาติ ทั้งโดยตรง หรือโดยมีข้อเสนอไปยังที่ประชุมใหญ่ฯ
กีฬาจักรวรรดิอังกฤษ 1930

| การแข่งขันกีฬาจักรวรรดิอังกฤษครั้งที่ 1 |
| --- | --- |
เมืองเจ้าภาพ:  แฮมิลตัน, รัฐออนแทรีโอ, ประเทศแคนาดา
จำนวนประเทศ: 11
จำนวนนักกีฬา: 400
ประเภทกีฬา: 59 ชนิดกีฬา
พิธีเปิด: 16 สิงหาคม ค.ศ. 1930 (1930-08-16)
พิธีปิด: 23 สิงหาคม ค.ศ. 1930 (1930-08-23)
ประธานพิธี: สมเด็จพระเจ้าจอร์จที่ 5 แห่งสหราชอาณาจักร
สนามกีฬาหลัก: สนามกีฬาเทศบาล
 ลอนดอน 1934 → 
กีฬาจักรวรรดิอังกฤษ 1930 (อังกฤษ: 1930 British Empire Games;ฝรั่งเศส: Jeux de l'Empire britannique de 1930) เป็นการแข่งขันกีฬาจักรวรรดิอังกฤษ ครั้งที่ 1 จัดขึ้นที่แฮมิลตัน, รัฐออนแทรีโอ, ประเทศแคนาดา
ประเทศที่เข้าร่วมการแข่งขัน

| --- | --- |
  ออสเตรเลีย  เบอร์มิวดา  กายอานา  แคนาดา  อังกฤษ  ไอร์แลนด์ :   นิวซีแลนด์  สหราชอาณาจักร  แอฟริกาใต้
กีฬา

| --- | --- |
 กีฬาทางน้ำ (รายละเอียด) กระโดดน้ำ (รายละเอียด)  ว่ายน้ำ (รายละเอียด)  กรีฑา (รายละเอียด)  มวยสากล (รายละเอียด):  โบลิ่งสนามหญ้า (รายละเอียด)  พายเรือ (รายละเอียด)  มวยปล้ำ (รายละเอียด)
ขุนนางฝรั่งเศส

ปิแอร์ โดซิเอร์ (ค.ศ. 1592–1660), นักศึกษาการสืบวงศ์ตระกูลและผู้พิพากษาแห่งฝรั่งเศส ได้รับการว่าจ้างให้ตรวจสอบสถานะของขุนนางฝรั่งเศส
ขุนนางฝรั่งเศส (ฝรั่งเศส: la noblesse française) เป็นชนชั้นทางสังคมที่ได้รับอภิสิทธิ์ในฝรั่งเศส ตั้งแต่ยุคกลางจนกระทั่งมีการยกเลิก เมื่อวันที่ 23 มิถุยายน ค.ศ. 1790 ในช่วงการปฏิวัติฝรั่งเศส
ตั้งแต่ ค.ศ. 1808 ถึง ค.ศ. 1815 ในช่วงจักรวรรดิฝรั่งเศสที่หนึ่ง จักรพรรดินโปเลียนที่ 1 ทรงพระราชทานยศถาบรรดาศักดิ์ ซึ่งได้รับการยอมรับว่าเป็นขุนนางใหม่ตามกฎบัตร เมื่อวันที่ 4 มิถุนายน ค.ศ. 1814 ซึ่งได้รับการยินยอมจากพระเจ้าหลุยส์ที่ 18 แห่งฝรั่งเศส
ตั้งแต่ ค.ศ. 1814 ถึง ค.ศ. 1848 (การฟื้นฟูราชวงศ์บูร์บงในฝรั่งเศสและราชาธิปไตยเดือนกรกฎาคม) และตั้งแต่ ค.ศ. 1852 ถึง ค.ศ. 1870 (จักรวรรดิฝรั่งเศสที่สอง) ขุนนางฝรั่งเศสได้รับการฟื้นฟูในฐานะผู้ที่มียศฐาบรรดาศักดิ์ที่ได้รับการสืบทอดทางสายเลือดโดยปราศจากอภิสิทธิ์และผู้ที่มียศถาบรรดาศักดิ์ที่ได้รับการสืบทอดทางสายเลือดรุ่นใหม่ที่ได้รับการยินยอม ตั้งแต่จุดเริ่มต้นของสาธารณรัฐฝรั่งเศสที่ 3 เมื่อวันที่ 4 กันยายน ค.ศ. 1870 ขุนนางฝรั่งเศสนั้นแทบจะไม่มีอยู่เลยและไม่มีสถานะทางกฎหมาย
ครอบครัวตระกูลขุนนางฝรั่งเศสนั้นอาจมีจุดกำเนิดอยู่สองประการตามหลักการของขุนนาง: ครอบครัวตระกูลขุนนางเก่าแก่ และครอบครัวตระกูลขุนนางที่ได้รับการแต่งตั้ง
แหล่งข้อมูลที่แตกต่างเกี่ยวกับจำนวนที่แท้จริงของครอบครัวชาวฝรั่งเศสที่มีเชื้อสายขุนนาง แต่เห็นพ้องต้องกันว่ามันเป็นสัดส่วนระหว่างชนชั้นขุนนางที่เล็กที่สุดในยุโรป ในปี ค.ศ. 1789 นักประวัติศาสตร์ชาวฝรั่งเศสนามว่า ฟร็องซัว บลูเช ได้ให้จำนวนตัวเลขของขุนนางประมาณ 140,000 คน (ครอบครัวตระกูลขุนนางจำนวน 9,000 ตระกูล) และระบุว่าประมาณ 5% ของขุนนางที่กล่าวอ้างสิทธิ์จากการสืบเชื้อสายจากขุนนางศักดินาก่อนช่วงศตวรรษที่ 15 ด้วยจำนวนประชากรทั้งหมด 28 ล้านคน เช่นนี้จึงคิดเป็นเพียง 0.5% นักประวัติศาสตร์นามว่า กอร์ดอน ไรต์ ได้ให้จำนวนตัวเลขของขุนนางประมาณ 300,000 คน (โดยมีจำนวน 80,000 คน ที่มาจากขุนนางแห่งดาบ(noblesse d'épée)มาตั้งแต่ครั้งโบราณกาล) ซึ่งได้รับเห็นชอบกับการคาดคะเนของนักประวัติศาสตร์นามว่า ฌ็อง เดอ วิเกอรี หรือมากกว่าเพียงเล็กน้อย 1% ในเรื่องของการถือครองที่ดิน ในช่วงเวลาของการปฏิวัติ อสังหาริมทรัพย์ของขุนนางประกอบด้วยประมาณหนึ่งในห้าของที่ดิน
การ์ลุส วีนีซียุส

| 0 | 1 | 2 | 3 |
| --- | --- | --- | --- |
 การ์ลุส วีนีซียุส ขณะเล่นให้กับไบฟีกาใน ค.ศ. 2019
ข้อมูลส่วนตัว
ชื่อเต็ม:  การ์ลุส วีนีซียุส อัลวิส โมไรส์
วันเกิด:   (1995-03-25) 25 มีนาคม ค.ศ. 1995 (29 ปี)
สถานที่เกิด:  บงเฌซุสดัสแซลวัส บราซิล
ส่วนสูง:  1.90 เมตร (6 ฟุต 3 นิ้ว)
ตำแหน่ง:  กองหน้า
ข้อมูลสโมสร
สโมสรปัจจุบัน:  ฟูลัม
หมายเลข:  30
สโมสรเยาวชน
2009–2011:  โกยาช
2011–2014:  ซังตุส
2011:  → จิสโปร์ชีวูบราซิล (ยืม)
2014–2015:  ปัลเมย์รัส
สโมสรอาชีพ*
| ปี |  ทีม |  ลงเล่น |  (ประตู) |
| 2016–2017 |  กัลเด็งซี |  1 |  (0) |
| 2017–2018 |  เกรมียูอานาโปลิส |  2 |  (0) |
| 2017–2018 |  → รียัล แอซึ.เซ. (ยืม) |  37 |  (19) |
| 2018–2019 |  นาโปลี |  0 |  (0) |
| 2018–2019 |  → รีอูอาวึ (ยืม) |  14 |  (8) |
| 2019 |  → มอนาโก (ยืม) |  16 |  (2) |
| 2019–2022 |  ไบฟีกา |  34 |  (18) |
| 2020–2021 |  → ทอตนัมฮอตสเปอร์ (ยืม) |  9 |  (1) |
| 2021–2022 |  → เปเอสเฟ (ยืม) |  24 |  (6) |
| 2022– |  ฟูลัม |  30 |  (6) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 18 กุมภาพันธ์ 2021
การ์ลุส วีนีซียุส อัลวิส โมไรส์ (โปรตุเกส: Carlos Vinícius Alves Morais; เกิดวันที่ 25 มีนาคม ค.ศ. 1995) เป็นนักฟุตบอลชาวบราซิลที่เล่นในตำแหน่งกองหน้าให้กับฟูลัมในพรีเมียร์ลีก เขาได้รับรางวัลลูกบอลเงินจากการทำ 18 ประตูในปรีไมราลีกา ฤดูกาล 2019–20
สโมสรอาชีพ > ไบฟีกา

วันที่ 20 กรกฎาคม ค.ศ. 2019 การ์ลุส วีนีซียุส เซ็นสัญญา 5 ปีกับทีมชนะเลิศลีกโปรตุเกสอย่างไบฟีกาด้วยค่าตัว 17 ล้านยูโร และมีค่าปล่อยตัวถึง 100 ล้านยูโร เขาทำประตูในนัดแรกที่ได้ลงเล่นให้กับสโมสร ช่วยให้ทีมเอาชนะ Paços de Ferreira ไปได้ถึง 5–0 เมื่อวันที่ 10 สิงหาคม
วันที่ 30 พฤศจิกายน ค.ศ. 2019 การ์ลุส วีนีซียุส ทำแฮตทริกช่วยให้ทีมเปิดบ้านเอาชนะ Marítimo ไปได้ 4–0 ตลอดฤดูกาล เขายิง 12 ประตูจากการลงเล่น 16 นัดจากทุกรายการ
สโมสรอาชีพ > ไบฟีกา > ทอตนัมฮอตสเปอร์ (ยืม)

วันที่ 2 ตุลาคม ค.ศ. 2020 สโมสรอังกฤษอย่างทอตนัมฮอตสเปอร์ประกาศว่าได้ยืมตัวการ์ลุส วีนีซียุส จากไบฟีกาด้วยค่าตัว 3 ล้านยูโร เขาลงเล่นนัดแรกให้กับสโมสรเมื่อวันที่ 22 ตุลาคม ในรายการยูฟ่ายูโรปาลีกที่เปิดบ้านเอาชนะลัสค์จากออสเตรียไปได้ 3–0 โดยในนัดนั้นเขาทำ 2 แอสซิสต์ เขาทำประตูแรกให้กับสโมสรเมื่อวันที่ 26 พฤศจิกายน ในยูฟ่ายูโรปาลีกที่เอาชนะลูโดโกเรตส์รัซกราดจากบัลแกเรียไปได้ 4–0 โดยในนัดนั้น เขาทำ 2 ประตู ต่อมาในวันที่ 10 มกราคม ค.ศ. 2021 วีนีซียุสทำแฮตทริกตั้งแต่ครึ่งแรก ช่วยให้ทีมบุกเอาชนะมารีน 5–0 ในเอฟเอคัพ รอบที่ 3
เกียรติประวัติ

ไบฟีกา
Supertaça Cândido de Oliveira: 2019
รางวัลส่วนตัว
ผู้ทำประตูสูงสุดในปรีไมราลีกา: 2019–20
แหล่งข้อมูลอื่น

สถิติของ การ์ลุส วีนีซียุส ที่ Soccerbase
| ด ค กผู้เล่นชุดปัจจุบันของสโมสรฟุตบอลฟูลัม  |
| --- | --- |
 1 Bettinelli  2 เตเต  3 เฮกเตอร์  4 Odoi  5 ก็องโกโล  6 McDonald  7 Kebano  8 Johansen  9 มิตรอวิช  10 Cairney  12 Rodák  13 Ream  14 Decordova-Reid  18 เปเรย์รา  19 Cavaleiro  20 Le Marchand  21 เจมส์  23 Bryan  24 Knockaert  25 Onomah  26 Archer  28 Fossey  32 Norman  33 O'Riley  35 Francois  36 de la Torre  38 Davis  39 Taylor-Crossdale  41 Ashby-Hammond  43 Sessegnon  47 Kamara  61 Stansfield  ผู้จัดการ: ซิลวา
การเสียชีวิตของนาแอล แมร์ซุก

| --- | --- |
วันที่: 27 มิถุนายน พ.ศ. 2566
ที่ตั้ง: น็องแตร์ จังหวัดโอดแซน แคว้นอีล-เดอ-ฟร็องส์ ฝรั่งเศส
ประเภท: ฆาตกรรมด้วยการยิง, การสังหารของตำรวจ
ผล: การจลาจล
เสียชีวิต: นาแอล แมร์ซุก
เมื่อวันที่ 27 มิถุนายน พ.ศ. 2566 นาแอล แมร์ซุก (ฝรั่งเศส: Nahel Merzouk) อายุ 17 ปี ถูกตำรวจยิงเสียชีวิตระหว่างเรียกให้หยุดรถในเมืองน็องแตร์ ชานกรุงปารีส ประเทศฝรั่งเศส ทางการฝรั่งเศสได้จับกุมตำรวจที่ยิงนาแอลในข้อหา "ฆาตกรรมโดยเจตนาโดยผู้มีอำนาจตามกฎหมาย"
การสังหารแมร์ซุกนำไปสู่การประท้วงและการจลาจลอย่างกว้างขวาง โดยมีการโจมตีสัญลักษณ์ของอำนาจรัฐ เช่น ศาลาว่าการเมือง โรงเรียน สถานีตำรวจ เป็นต้น ผู้มีส่วนเกี่ยวข้องกับการจลาจลถูกจับกุมแล้วอย่างน้อย 667 คน
ภูมิหลัง

เหตุการใช้ความรุนแรงของตำรวจในฝรั่งเศสเพิ่มขึ้นในช่วงไม่กี่ปีที่ผ่านมา[คลุมเครือ] เหตุยิงของตำรวจครั้งนี้นับเป็นครั้งที่ 3 ที่เกิดขึ้นระหว่างการเรียกให้หยุดรถในฝรั่งเศสใน พ.ศ. 2566 โดยใน พ.ศ. 2563 มีผู้เสียชีวิต 3 คน ตามมาด้วยผู้เสียชีวิต 2 คนใน พ.ศ. 2564 และมากเป็นประวัติการณ์ถึง 13 คนใน พ.ศ. 2565 ผู้เสียชีวิตจากเหตุเหล่านี้มักเป็นบุคคลผิวดำหรือบุคคลเชื้อสายอาหรับ นำไปสู่ข้อกล่าวหาเรื่องอคติทางเชื้อชาติภายในระบบตำรวจฝรั่งเศส ในเดือนพฤษภาคม พ.ศ. 2566 คณะมนตรีสิทธิมนุษยชนแห่งสหประชาชาติวิจารณ์กองกำลังตำรวจของฝรั่งเศสและเรียกร้องให้ดำเนินมาตรการสำคัญเพื่อแก้ไขปัญหาการใช้กำลังเกินกว่าเหตุที่ยังคงดำเนินอยู่ รัฐบาลฝรั่งเศสมักจะมองข้ามกรณีการใช้ความรุนแรงของตำรวจ บางครั้งถึงกับหลีกเลี่ยงการใช้ศัพท์นี้ ในขณะที่สหภาพตำรวจมักจะขัดขวางความพยายามที่จะปฏิรูปยุทธวิธีของตำรวจ ใน พ.ศ. 2565 ตำรวจประมาณ 5 นายถูกฟ้องดำเนินคดีจากเหตุยิงในลักษณะดังกล่าว
เมื่อวันที่ 19 กรกฎาคม พ.ศ. 2559 อาดามา ทราออเร ชายผิวดำอายุ 24 ปีในฝรั่งเศส เสียชีวิตระหว่างการคุมขังหลังจากถูกตำรวจควบคุมตัวและจับกุม เหตุการณ์นี้ก่อให้เกิดความไม่พอใจอย่างกว้างขวางและนำไปสู่การประท้วงขนานใหญ่ ความไม่พอใจและการประท้วงปะทุขึ้นอีกครั้งในเดือนพฤษภาคม พ.ศ. 2563 เมื่อตำรวจที่เกี่ยวข้องกับเหตุการณ์ดังกล่าวพ้นจากการถูกดำเนินคดีในข้อหาใด ๆ ในช่วงเวลาเดียวกันกับผลที่ตามมาของการฆ่าจอร์จ ฟลอยด์
ในวันที่ 14 มิถุนายน พ.ศ. 2566 อาลูแซ็ง กามารา ชายอายุ 19 ปี ถูกตำรวจสังหารระหว่างเรียกให้หยุดรถในเมืองอ็องกูแลม ครอบครัวของเขาและทางการกินีดำเนินการส่งร่างของเขากลับไปยังกรุงโคนาครี ประเทศกินี ขณะอยู่ที่นั่น ครอบครัวและเพื่อนของกามาราเรียกร้องขอความยุติธรรมต่อทางการฝรั่งเศส
ภูมิหลัง > นาแอล แมร์ซุก

นาแอล แมร์ซุก (พ.ศ. 2549 – 27 มิถุนายน พ.ศ. 2566) เป็นนักเรียนมัธยมปลายชาวฝรั่งเศสเชื้อสายแอลจีเรียอายุ 17 ปี และทำงานเป็นคนส่งพิซซา จากคำบอกเล่าของเจ้าหน้าที่กู้ชีพฉุกเฉินที่รู้จักนาแอล พ่อของเขาทิ้งแม่ไปก่อนที่เขาจะเกิด
แมร์ซุกไม่มีประวัติอาชญากรรม แต่เขา "เป็นที่รู้จักกันในหมู่ตำรวจ โดยเฉพาะอย่างยิ่งจากพฤติกรรมขัดขืนการจับกุม" และอันที่จริงเคยถูกตั้งข้อหาขัดคำสั่งเจ้าพนักงานเมื่อสุดสัปดาห์ก่อนหน้า และอีก 5 ครั้งนับตั้งแต่ พ.ศ. 2564 แฟ้มประวัติของเขาบันทึกเหตุการณ์ 15 เหตุการณ์ ซึ่งรวมถึงการใช้ป้ายทะเบียนรถปลอม การขับรถโดยไม่มีประกันภัย และการจำหน่ายและเสพยาเสพติด
การยิง

เมื่อวันที่ 27 มิถุนายน พ.ศ. 2566 ชายอายุ 17 ปีที่ได้รับการระบุชื่อว่า นาแอล แอม. (Nahel M.) กำลังขับรถเมอร์เซเดส-เอเอ็มจี ที่เช่ามา โดยไม่มีใบอนุญาตขับขี่ในเมืองน็องแตร์ ชานกรุงปารีส นาแอลมีอายุน้อยเกินกว่าที่จะทำใบขับขี่เต็มรูปแบบได้ ถึงกระนั้นเขาก็ทำงานเป็นคนขับรถส่งอาหาร ในรถที่เขาขับมายังมีผู้โดยสารอีกสองคน นาแอลซึ่งมีเชื้อสายแอลจีเรีย ถูกตำรวจสองนายเรียกให้หยุดเนื่องจากทำผิดกฎจราจรเมื่อเวลาประมาณ 08.30 น. (เวลาออมแสงยุโรปกลาง) บริเวณถนนฟร็องซัว อาราโก ใกล้กับจัตุรัสเนลสัน แมนเดลา
ระหว่างการเผชิญหน้ากัน หนึ่งในเจ้าหน้าที่ซึ่งเป็นดาบตำรวจอายุ 38 ปี เล็งปืนไปที่หน้าต่างรถฝั่งคนขับ (นาแอล) ในขณะที่เจ้าหน้าที่อีกนายบอกให้นาแอลดับเครื่องยนต์ (ภายหลังเจ้าหน้าที่ทั้งสองกล่าวหาว่านาแอลปฏิเสธที่จะปฏิบัติตามคำสั่งของพวกเขา) ในวิดีโอที่บันทึกเหตุการณ์ไว้มีเสียงคนพูดว่า "เอ็งจะโดนยิงหัว" (แต่ยังไม่แน่ชัดว่าใครพูด) เมื่อนาแอลพยายามขับรถหลบหนี ดาบตำรวจก็ยิงเข้าที่หน้าอกของเขาในระยะเผาขน (ภายหลังเจ้าหน้าที่ทั้งสองอ้างว่าพวกเขาเห็นว่าตัวเองกำลังตกอยู่ในอันตราย โดยยืนยันว่านาแอลจงใจขับรถพุ่งเข้าหาพวกเขา) รถของนาแอลเร่งความเร็วออกไปและชนกับเสาที่อยู่ใกล้ ๆ
ดาบตำรวจที่ยิงนาแอลให้ความช่วยเหลือทางการแพทย์ฉุกเฉินแก่เขา แต่เขาเสียชีวิตเมื่อเวลา 09.15 น. ผู้โดยสารที่นั่งข้างนาแอลออกจากรถหนีไป ในขณะที่ผู้โดยสารด้านหลังถูกตำรวจควบคุมตัวไว้ชั่วครู่ แต่ภายหลังได้รับการปล่อยตัว
ผู้เห็นเหตุการณ์คนหนึ่งได้บันทึกวิดีโอเหตุการณ์ดังกล่าวซึ่งต่อมาได้รับการแชร์ทางสื่อสังคม
ความไม่สงบทั่วประเทศ

เสียงไม่พอใจของสาธารณชนจากเหตุยิงนาแอลได้กลายเป็นการประท้วงและการจลาจลในที่สุด ในเมืองน็องแตร์ ประชาชนเริ่มประท้วงนอกสำนักงานตำรวจเมื่อวันที่ 27 มิถุนายน ซึ่งต่อมาลุกลามกลายเป็นการจลาจลเมื่อผู้ประท้วงจุดไฟเผารถ ทุบทำลายป้ายรถประจำทาง และยิงพลุใส่ตำรวจ ในเมืองวีรี-ชาตียงทางตอนใต้ของกรุงปารีส มีรายงานว่าเยาวชนกลุ่มหนึ่งจุดไฟเผารถประจำทาง
ในเมืองม็องต์-ลา-ฌอลีซึ่งอยู่ห่างจากกรุงปารีสไปทางตะวันตกเฉียงเหนือ 25 ไมล์ ศาลาว่าการเมืองถูกจุดไฟเผาหลังจากถูกระเบิดเพลิงในคืนวันที่ 27 มิถุนายน การปะทะกันดำเนินไปตลอดทั้งคืนทั่วฝรั่งเศส รวมทั้งในเมืองตูลูซและลีล ยังมีรายงานความไม่สงบในเมืองอาเนียร์-ซูร์-แซน, กอลงบ์, ซูว์แรน, โอแบร์วีลีเย, กลีชี-ซู-บัว และม็องต์-ลา-ฌอลี
เมื่อถึงวันที่ 29 มิถุนายน มีผู้ถูกจับกุมกว่า 150 คน เจ้าหน้าที่ได้รับบาดเจ็บ 24 นาย และรถยนต์ 40 คันถูกเผา ด้วยเกรงว่าความไม่สงบจะรุนแรงขึ้น เฌราลด์ ดาร์มาแน็ง รัฐมนตรีว่าการกระทรวงมหาดไทยฝรั่งเศส จึงระดมกำลังเจ้าหน้าที่ 1,200 นายเพื่อควบคุมสถานการณ์ทั้งในและรอบกรุงปารีส ภายหลังได้เพิ่มอีก 2,000 นาย และในวันที่ 29 มิถุนายน ดาร์มาแน็งประกาศว่ารัฐบาลจะระดมกำลังเจ้าหน้าที่ 40,000 นายทั่วประเทศ
วันที่ 29 มิถุนายน มีการเดินขบวนในเมืองน็องแตร์เพื่อรำลึกถึงนาแอล
ขนแกะทองคำ

เจสันกลับถึงนครไอออลกอส พร้อมกับขนแกะทองคำ
ในเทวตำนานกรีก ขนแกะทองคำ  (กรีก: Χρυσόμαλλον δέρας) คือขนแกะของแกะตัวผู้ซึ่งมีเกลียวขนป็นทองคำ
แกะตัวนี้เป็นแกะที่ได้รับพรจากเทพเฮอร์มีส มันมีนามว่า ฆริโซมาลอส (Khrysomallos)  มันช่วยชีวิตของเจ้าชายฟริกซัสที่กำลังจะถูกเผาบูชายันตามแผนร้ายของแม่เลี้ยง ผู้เป็นมเหสีใหม่ของท้าวแอธะมาสเจ้านครฮาลอส แกะทองคำช่วยเหลือเจ้าชายโดยนำพาเจ้าชายเหาะข้ามทะเลไปถึงนครกอลคิส ซึ่งอยู่ทางตะวันออกของทะเลดำ ท้าวอิทิลัสเจ้านครกอลคิสต้อนรับเจ้าชายเป็นอย่างดี และให้อภิเษกกับพระธิดานามว่าคาลไซโอพี  เจ้าชายฟรีซุสจึงสังหารแกะทองคำแล้วนำขนแกะตัวนั้นถวายแด่เป็นสินสอดแด่ท้าวอิทิลัส ท้าวอิทิลัสรับสั่งให้นำขนแกะทองคำไปเก็บไว้ในอุทยานหลวงโดยมีมังกรเฝ้าอยู่ตลอดเวลา
เจ้าชายเจสัน (Jason) โอรสของท้าวอีสันเจ้านครไอออลกอส กำลังเรียนวิชาอยู่ต่างบ้านต่างเมือง วันหนึ่ง ท้าวอีสันถูกชิงบัลลังก์โดยอีเลียสผู้อนุชา ระหว่างที่เจ้าชายเจสันเดินทางกลับบ้านเมืองก็บังเอิญได้ช่วยเหลือหญิงแก่ ซึ่งเป็นร่างจำแลงของมหาเทวีของซุส พระนางจึงให้พรว่าจะช่วยให้เจสันได้ครองบัลลังก์ เมื่อเจสันกลับถึงบ้านเกิด ท้าวอีเลียสก็ทำใจต้อนรับขับสู้เจสันผู้เป็นหลานอา โดยบอกว่าถ้าเจสันไปนำขนแกะทองคำแห่งนครออร์โคเมนอสมาให้แก่ตน ก็จะยอมคืนบัลลังก์แก่เจสัน
เจสันรับคำท้าดังกล่าว และให้ช่างต่อเรือนามว่าอาร์กัส ต่อเรือลำหนึ่งซึ่งมีนามว่า "อาร์โก" (Argo) เพื่อใช้เดินทางไปยังนครกอลคิส นอกจากนี้ เขายังได้ชักชวนเหล่าผู้กล้ามากมายร่วมขึ้นเรืออาร์โก
บรรณานุกรม

แบรดแมน, โทนี่. 2550. "เจสันกับขนแกะทองคำ". กรุงเทพฯ: แฮปปี้คิดส์.